సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పాక్ జాతీయగీతాలపన.. కశ్మీరీ క్రికెటర్ల అరెస్ట్
క్రికెట్ మ్యాచ్ ప్రారంభానికి ముందు పాక్ జాతీయగీతం మైక్ సెట్లలో వస్తుండగా.. తలపైకెత్తి నిలబడిన కశ్మీరీ క్రికెటర్లను పోలీసులు అరెస్ట్ చేశారు.
TNN | Updated:
Jan 8, 2018, 02:48PM IST
పాకిస్థాన్ జాతీయగీతాన్ని గౌరవించిన నలుగురు కశ్మీరీ క్రికెటర్లను పోలీసులు ఆదివారం అరెస్ట్ చేశారు. ఈ ఘటన జమ్మూ కశ్మీర్లోని బండీపూర జిల్లాలో జనవరి 3న చోటు చేసుకుంది. అరిన్ గ్రామంలో క్రికెట్ మ్యాచ్ నిర్వహణకు ముందు ఇరు జట్లకు చెందిన ఆటగాళ్లు రెండు వరుసల్లో నిలబడ్డారు. లౌడ్ స్పీకర్లలో పాక్ జాతీయగీతం వస్తుండగా.. వారు వెంటనే తల పైకెత్తి నిలబడ్డారు. ఈ ఘటనకు సంబంధించిన వీడియో సోషల్ మీడియాలో చక్కర్లు కొట్టింది. దీంతో పోలీసులు నలుగురు క్రికెటర్లను అరెస్ట్ చేశారు.
ఇరు జట్లపై కేసు నమోదు చేశామని, మ్యాచ్ నిర్వాహకుల కోసం ఆరా తీస్తున్నామని బండీపుర సీనియర్ ఎస్పీ షేక్ జుల్ఫికర్ ఆజాద్ తెలిపారు. 2016లోనూ ఇలాంటిదే ఘటన చోటు చేసుకుంది. కశ్మీర్&zwnj;కు చెందిన క్రికెటర్లు క్రికెట్ మ్యాచ్ ప్రారంభానికి ముందు లైన్లో నిల్చోని పాక్ జాతీయగీతం ఆలపించారు. అనంతరం తల్లిదండ్రుల పూచికత్తు మీద విడిచిపెట్టారు. సినిమా థియేటర్లలో మన జాతీయగీతం ఆలపిస్తుండగా.. లేచి నిల్చోకపోవడంతో.. సైబరాబాద్ పోలీసులు కశ్మీర్&zwnj;కు చెందిన యువతను గత ఏడాది అరెస్ట్ చేసిన సంగతి విదితమే.